《朱元晦清湍亭》
宋代·韩元吉

青山足佳游，远睇欲无路。
稍寻绝涧入，始辨云间树。
泉声若招客，倚杖得夷步。
惊湍泻乱石，激激有清趣。
风微鸟哢幽，日彻鱼影聚。
居然鱼鸟乐，正欠幽人住。
野僧岂忘机，作亭以兹故。
因君赋新诗，我亦梦其处。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。